CELEX: 32019R1404
Language: et
Date: 2019-09-06 00:00:00
Title: Komisjoni rakendusmäärus (EL) 2019/1404, 6. september 2019, teatavate kaupade klassifitseerimise kohta kombineeritud nomenklatuuris

13.9.2019   
               
               
                  ET
               
               
                  Euroopa Liidu Teataja
               
               
                  L 236/14
               
            
         KOMISJONI RAKENDUSMÄÄRUS (EL) 2019/1404,
         6. september 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. september 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Plastist ja metallist (teras volframiotsikuga) koosnev otsikutepaar, mis on spetsiaalselt ette nähtud kepikõnni keppide külge kinnitamiseks klõpsuga kinnitussüsteemi abil.
                        Vt fotot (*1).
                     
                     
                        9506 91 90 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 95 märkusega 3 ning CN-koodide 9506 , 9506 91  ja 9506 91 90  sõnastusega.
                        Kepikõnni keppe ei saa pidada rubriiki 6602  kuuluvateks jalutuskeppideks jms. Kepikõnni keppide objektiivsed omadused erinevad rubriigi 6602  jalutuskeppide omadustest, kuna need on ette nähtud paarikaupa kasutamiseks keha edasi tõukamiseks sarnaselt murdmaa suusatamisel tehtavate liigutustega. Käepidemed on sarnaselt murdmaa suusakeppide käepidemetele keppide vertikaalsed pikendused, vastupidiselt jalutuskeppide käepidemetele, mis on keppide horisontaalsed pikendused, mis võimaldavad kasutajal oma keharaskust kepile toetada.
                        Kepikõnd erineb tavalisest kõnnist, kuna ülakeha teeb tööd keha edasitõukamiseks keppide abil, ning seega võib seda kõndi pidada kehaliseks harjutuseks rubriigi 9506  tähenduses.
                        Otsikutel on iseloomulik kuju ja konstruktsioon ning spetsiaalne kinnitussüsteem, mis võimaldab neid kasutada ainult või peamiselt kepikõnni keppidega (rubriigi 9506  tooted) grupi 95 märkuse 3 tähenduses. Tulenevalt grupi 66 märkuse 1 punktist c ei või toodet klassifitseerida rubriiki 6603  kui rubriigi 6602  jalutuskeppide osi.
                        Seega tuleb otsikud klassifitseerida CN-koodi 9506 91 90  alla kui üldkehaliste harjutuste tarvete ja -inventari osad.
                     
                  
               (*1)  Foto on üksnes illustreeriv.